Dawid was bekend as ‘n man wat God ten volle vertrou het. Hy het die tema van sy eie lewe beskryf toe hy geskryf het:
“o, Here, hoe groot is u goedheid wat U weggelê het vir die wat U vrees, wat U uitgewerk het vir die wat by U skuil, in teenwoordigheid van die mensekinders!” (Psalm 31:20).
Ons weet egter uit die Skrif dat hierdie geseënde man erg versoek is en hy het dae, weke en maande in hartroerende pyn oor sy ander beproewings deurgebring. Dawid het ook ernstige aanvalle van depressie beleef; trouens, hy skryf van sy intense eensaamheid en dat hy baie nagte homself aan die slaap gehuil het. Met tye in sy lewe was hy so geteister en verdruk dat hy gesmeek het om te sterf.